Uztelecom

Uztelecom – Ózbekstandaǵı eń iri telekommunikaciya xızmetlerin kórsetiwshi operatorlardan biri.

 Tariyxı 
1992-jılı Ózbekstan mámleketlik telekommunikaciya kárxanalarınıń "Ózbektelekom" koncerni dúzilip, mámleketlik telekommunikaciya shólkemleriniń nızamlı húqıqıy boldı.

1995-jıldan baslap menshiklestiriw hám jańa kompaniyalardı qayta shólkemlestiriw procesi baslandı. Atap aytqanda: "Tashkent taksofoni," "Sirdaryo Telekom", "Buzton" hám "Chirkom" birlesken kárxanaları, sonday-aq, "Uzbektelekom International" akcionerlik jámiyetleri hám aymaqlıq kompaniyalar shólkemlestirildi. "Ózbektelekom" quramında Intel Telekom filialı payda boldı"Prisoedinenie UzNet"«Sozdanie novix aksionernix obщestv»/Svyaz, sblijayuщaya lyudey.

2000-jılı Kompaniya akcionerlik jámiyetine aylandırıldı.

2001-jılı Ózbekstan Ministrler Kabineti UzNet shóbesi kárxanasın Uztelecomǵa birlestiriw haqqında qarar qabıl etti hám bul kompaniyanı menshiklestiriwge tayarlıq kóriwdiń baslanıwı edi«Sliyanie Uzneta s Intal Telekom».

2003-jılı injenerlik-texnikalıq orayı shólkemlestirildi. CDMA-450 sımsız tarmaǵı jumıs islep basladı. «Oʻzbektelekom-Mobil» filialı iske túsirildi. Samarqand hám Jizzax wálayatların sımsız baylanıs sisteması tutastırdı«Sozdanie Injereno-texnicheskogo sentra».

2004-jıldan jańalanǵan UzNet filialı shólkemlestirilip, Intel Telekom kompaniyasına qosıldı. Sonıń menen birge, UzMobile CDMA-450 tarmaǵın aymaqlarda keńeytti. 2004-jılı aldın ala tólengen kartalar járdeminde xalıqaralıq qońırawlardı ámelge asırıw imkaniyatın beriwshi aqıllı xızmet kodları engizildi«Razvitie Telekommunikatsionnix setey»"Doklad o razvitie elektronniy kommersii v usloviyax globalizatsii ".

2005-jılı kompaniya VoIP shlyuzın jańaladı hám qosımsha túyinlerdi ornatıldı, bul xalıqaralıq baylanıs hám Internetke kiriw xızmetlerin keńeytti. 2006-jılı WiMax pilot joybarı iske túsirildi hám videokonferencbaylanıs xızmeti payda boldı.

2007-jılı Qıtay rawajlanıw banki hám Huawei Technologies kompaniyası menen birgelikte telekommunikaciya tarmaǵı modernizaciyalandı. Videotelefoniya, maǵlıwmatlardı jiberiw hám internetke jalǵanıw xızmetleri jolǵa qoyıldı. Xalıqaralıq paketli kommutatsiya orayınıń ótkeriw qábileti 2010-jılǵa kelip 2,5 Gbit/s qa jetti.

2011-jılı «Uzmobile» hám «Uzonline» brendleri dúzildi. 2012-jılı optikalıq talshıqlı baylanıs liniyalarınıń ulıwma uzınlıǵı 263,5 million kanal/km di quradı. FTTx, IP-telefoniya hám IPTV texnologiyaları rawajlandırıldı.

2014-jıl 1-dekabrde xalıqaralıq tarmaq sıyımlılıǵı 15,5 Gbit/s qa jetti hám Call Center xizmeti - 1084 engiziliwi ámelge asırıldı"Postanovlenie prezidenta ot 2 dekabrya 2014 goda "«Uvelichenie skorosti dostupa v internet». Xalıqaralıq tarmaqlardıń tezligi 15,5 Gbit/s qa shekem kóbeytildi hám 2000 km den artıq optikalıq talshıqlı baylanıs liniyaları qurıldı.

2017-jılı 12100 kilometr optikalıq talshıqlı baylanıs liniyaları qurıldı. 2023-jılǵa kelip, optikalıq talshıqlı tarmaqtıń uzınlıǵı 227 mıń kilometrdi quradı.

2020-jılı Uzmobile hám Uzonline qosımsha brendleri birden-bir Uztelecom brendi astında birlestirildi. Nátiyjede UZMOBILE hám UZONLINE niń óz aldına brend sıpatındaǵı mártebesi joq etildi, UZTELECOM bolsa kompaniyanıń tiykarǵı brendine aylandı.

Kompaniya óziniń 5G tarmaǵın 2023-jılı iske túsirdi. Sol jılı VoWi-Fi hám VoLTE texnologiyaları engizildi. Apple Inc. kompaniyası menen shártnama dúzildi. Apple paydalanıwshıları IOS 16 IOS 16 versiyasına jańalanǵannan keyin 5G tarmaǵına qosılıw imkaniyatına iye boldı. Usı jılǵa kóre, kompaniyanıń optikalıq talshıqlı baylanıs tarmaǵınıń uzınlıǵı 227 mıń km (mámleket xalıq punktleriniń 92 procenti), 6000 nan aslam tiykarǵı baylanıs stanciyaları bar.

2024-jılı Ózbekstanda birinshi ret 5.5G tarmaǵın usınıs etti.

 Xızmeti 
Uztelecom akciyalarınıń 94,25 procenti Ózbekstan mámleketlik aktivlerdi basqarıw agentligine, 5,2 procenti bolsa fizikalıq hám yuridikalıq shaxslarǵa tiyisli.

Kompaniya 22 filialdı óz ishine aladı, olardan 14 i aymaqlıq, 8 i qánigelesken hám 3 i shóba kárxanalarıbolıp esaplanadı.

120 mámlekette 150 den aslam baylanıs operatorları menen baylanıs ornatqan. Birge islesiwshiler arasında AJ Beltelekom (Belarus), Rostelekom (Rossiya), Qazaqtelekom, Qırǵıztelekom hám basqa da telekommunikaciya kompaniyaları bar.

2024-jılı kompaniya Ózbekstanda ótkiziletuǵın International Wholesale Telecom Congress (IWTC) shólkemlestiriwshisi hám jaqtı demewshisi boldı.

 Derekler 

Kategoriya:1992-jılı tiykarı salınǵan kompaniyalar
Kategoriya:Ózbekstan kompaniyaları
Kategoriya:Tashkent fond birjasında akciyaları bar kompaniyalar